She-Hulk: Attorney at Law
Jaksot

| № | Nimi | Ohjaus | Käsikirjoitus | Julkaisu |
| --- | --- | --- | --- | --- |
| 1 | Normaali määrä raivoa (engl. A Normal Amount of Rage) | Kat Coiro | Jessica Gao | 2022-8-1818. elokuuta 2022 |
Kaksi kuukautta sitten, Los Angelesin apulaispiirisyyttäjä Jennifer Walters oli tavannut serkkunsa Bruce Bannerin, joka piti inhibiittorilaiteella itseään ihmismuodossa, parantaakseen vammautuneen käsivartensa. Autotiellä he kohtasivat sakaarilaisen avaruusaluksen ja suistuivat ojaan. Vetäessään Banneria pois autosta, Walters sai tämän verta omiin haavoihinsa, ja siten kyvyn muuttua Hulkin kaltaiseksi olennoksi. Banner vie serkkunsa Meksikossa sijaitsevaan laboratorioonsa, ja käyttää tämän verta viimeistelläkseen käsivartensa parantumisen, jolloin hän luopuu inhibiittorista ja palautuu ”Älykkääksi Hulkiksi”. Banner ei voi kuitenkaan poistaa serkkunsa uusi kykyjä, joten hän opettaa tätä sopeutumaan niihin. Waltersin persoonallisuus säilyi muodonmuutosten aikana ja hän oppi vapaaehtoisesti palautumaan ihmismuotoon, mutta ei halunnut ryhtyä supersankariksi, vaan palasi takaisin entiseen työhönsä. Pian yli-inhimilliset voimat omaava nainen, Titania, hyökkää oikeussaliin kesken oikeudenkäynnin, mutta Walters muuttaa muotoaan ja päihittää hänet.  Lopputekstien välissä näytetyssä kohtauksessa Banner ja Walters keskustelevat siitä, että oliko Steve Rogers neitsyt. 
| 2 | Superihmisoikeutta (engl. Super Human Law) | Kat Coiro | Jessica Gao | 2022-8-2525. elokuuta 2022 |
Ihmiset kutsuvat Waltersia uudeksi supersankariksi nimeltä ”Hulktar”. Walters saa kuitenkin potkut syyttäjävirastosta, kun asianajoyhtiön GLK&H (Goodman, Lieber, Kurtzberg & Holliway) asiakas voittaa tämän ansiosta oikeudenkäynnin. Yksikään asianajoyhtiö ei suostu palkkaamaan Waltersia, mutta hänen paras ystävänsä Nikki Ramos sekä sukulaiset kuitenkin tukevat häntä. Baarissa Holden Holliway tarjoaa Waltersille työtä GLK&H:n vastaperustetun superihmisten lakiosaston päällikkönä. Walters suostuu, kun Nikki palkataan hänen assistentikseen. Ensimmäinen oikeustapaus olisi Emil Blonskyn ehdonalaiskäsittely. Walters epäröi, koska Blonsky oli vuosia sitten yrittänyt tappaa Bannerin, mutta käy Yhdysvaltain vahingonhallintaosaston (DODC) huippuvartioidussa vankilassa tapaamassa häntä. Blonsky vakuuttaa olevansa muuttunut mies, ja jopa Banner, joka oli nyt matkustanut sakaarilaisaluksella avaruuteen, rohkaisee Waltersia ottamaan tapauksen. Mutta pian uutisiin vuotaa tieto, että Blonsky oli nähty kerran vankilan ulkopuolella Kuvotuksena, ottelemassa Golden Daggers Clubilla, Macaossa, Wongia vastaan. Lopputekstien välissä näytetyssä kohtauksessa Walters auttoi Hulktarena isäänsä Morrisia auton renkaiden vaihdossa, taulutelevision asentamisessa, sekä hätävesivarantojen kantamisessa. 
| 3 | Valtio vs. Emil Blonsky (engl. The People vs. Emil Blonsky) | Kat Coiro | Francesca Gailes ja Jacqueline J. Gailes | 2022-9-11. syyskuuta 2022 |
Blonsky väittää Waltersille, että Wong pakotti sellistä pois vasten tahtoaan. Dennis Bukowski, Waltersin entinen työtoveri syyttäjävirastosta, palkkaa superihmisten lakiosastolta Augustus ”Pug” Pugliesen haastaakseen oikeuteen Uudessa Asgardissa asuvan valohaltia Runan, joka oli esiintynyt Megan Thee Stallionina ja hurmannut Bukowskin huijatakseen tältä 175 000 dollaria. Wong saapuu GLK&H:hon ja kertoo tarvinneensa Blonskya vastustajaksi taistelukoulutukseensa ylimmän velhon asemaa varten. Hän tulee myös kuultavaksi Blonskyn ehdonalaiskäsittelyyn, joka käydään oikeussalin sijasta Blonskyn sellin vieressä. Walters onnistuu auttamaan Pugia voittamaan Bukowskin tapauksen kertomalla oikeudessa miten omahyväinen ja helposti huijattavissa Bukowski oli. Lisäksi Blonsky suostutaan päästämään ehdonalaiseen, kunhan hän ei enää koskaan muutu Kuvotukseksi. Illalla, asgardilaisia rakennustyövälineitä varastanut neljän miehen joukko nimeltä Romutusryhmä hyökkää ja yrittää saada Waltersilta ruiskuun tämän verta, mutta Walterts muuttuu Hulktareksi, jonka ihoa ruiskun neula ei läpäise, ja päihittää heidät.  Lopputekstien välissä näytetyssä kohtauksessa Walters ottaa asiakkaakseen oikean Megan Thee Stallionin. 
| 4 | Eikö tämä ole aitoa magiaa? (engl. Is This Not Real Magic?) | Kat Coiro | Melissa Hunter | 2022-9-88. syyskuuta 2022 |
Mystisen magian mestareista erotettu Donny Blaze käyttää voimiaan esitystarkoituksiin. Hän lähettää yleisöstä Madisynn Kingin toiseen ulottuvuuteen, mistä poispääsemiseksi Madisynn joutuu tekemään sopimuksen demonin kanssa. Kun hän vapauduttuaan päätyy Wongin huoneeseen Kamar-Tajissa, Wong palaa Los Angelesiin pyytääkseen Waltersin apua. Walters laatii alustavan kieltomääräyksen, mutta päätös sen virallistamisesta tehtäisiin vasta viikkojen päästä. Vapaa-ajalla Walters luo itselleen deittiprofiilin, mutta ei saa ihmismuodossaan paljon deittejä. Hänestä tulee paljon suositumpi, kun hän alkaa deittailla Hulktarena. Seuraavan esityksensä aikana Blaze tuo vahingossa demoneita portaalin läpi Maahan. Blaze pyytää apua Wongilta, joka puolestaan pyytää apua Waltersilta, keskeyttäen samalla tämän treffit. Wongin ja Waltersin lähetettyä demonit portaalin kautta pois, Blaze suostuu tottelemaan kieltomääräystä. Aamulla uutisissa kerrotaan, että Titania on vapautettu syytteistä. Lisäksi hän rekisteröi nimen ”Hulktar” tavaramerkiksi ja haastaa Waltersin oikeuteen sen käytöstä.  Lopputekstien välissä näytetyssä kohtauksessa Wong ja Madisynn katsovat televisiosta This Is Usia. 
| 5 | Räheä, vihreä ja piukoissa farkuissa (engl. Mean, Green, and Straight Poured into These Jeans) | Anu Valia | Dana Schwartz | 2022-9-1515. syyskuuta 2022 |
Titania, oikealta nimeltään Mary MacPherran, on ruvennut käyttämään Hulktaren nimeä ihonhoito-, kauneus- ja hyvinvointituotteiden nimissä. Vaikka Walters ei alun perin pitänyt nimestä, hän ei ole tästä mielissään. Koska Titanian haaste oli Waltersille itselleen, Holliway kieltää Waltersia edustamasta itse itseään, ja nimittää tämän asianajajaksi Mallory Bookin. Nikki ja Pug pyytävät supersankariasujen suunnitteluun erikoistunutta Luke Jacobsonia suunnittelemaan Waltersille oman asun. Walters ja Book nostavat oman syytteensä Titaniaa vastaan, mutta sekä tuomarin että Titanian asianajajan mukaan Waltersin todistettava käyttäneensä Hulktaren nimeä säännöllisesti. Walters huomaa, että Todd Phelps, yksi hänen tapailemistaan miehistä, on GLK&H:n asiakas, ja keksii kutsua todistajiksi hänet sekä kaikki muut deittailemansa miehet, koska treffien aikana Hulktaren nimeä oli käytetty säännöllisesti. Walters ja Book voittavat oikeusjutun, ja lisäksi heistä alkaa tulla ystäviä. Walters käy hakemassa uudet asunsa Jacobsonilta, joka on myös suunnitellut keltaista kypärää eräälle toiselle supersankarille. 
| 6 | Vain Jen (engl. Just Jen) | Anu Valia | Kara Brown | 2022-9-2222. syyskuuta 2022 |
Waltersin vanha koulukaveri Lulu pyytää häntä yhdeksi morsiusneidoistaan. Mutta pyytää Waltersin pysyvän niiden ajan ihmismuodossa, peläten Hulktaren vievän häistä kaiken huomion. Yksi Lulun sulhasen ystävistä, Josh Miller, tutustuu Waltersiin, joka oitis ihastuu häneen. Titania, joka tapaili yhtä sulhasen muista ystävistä, yrittää häissä nolata Waltersin provosoimalla häntä taisteluun. Raivostumisen sijaan, humalainen Lulu iloitseekin siitä, että Hulktar oli hänen häissään. Sillä välin, Book saa asiakkaakseen Herra Kuolemattomaksi itseään kutsuvan Craig Hollisin, jonka entiset puolisot kertovat tämän tutustuneen heihin valehenkilöllisyyksillä ja lavastaneen kuolemansa päästäkseen heistä eroon. Totuus oli paljastunut heille vihanettisivusto Intelligenciaan vuodetusta videosta. Soviteltuaan erilliset korvaukset jokaiselle entiselle puolisolle, Nikki ja Book löytävät Intelligenciasta sen perustajan, ”HulkKingin”, luoman Hulktar-vihapalstan. Samaan aikaan Romutusryhmän palkkaajaksi paljastuneen ”HulkKingin” tiedemiehet valmistelevat isompaa ruiskuneulaa käytettäväksi Hulktareen. 
| 7 | Retriitti (engl. The Retreat) | Anu Valia | Zeb Wells | 2022-9-2929. syyskuuta 2022 |
Walters käy lukuisilla treffeillä Millerin kanssa, mutta eräänä päivänä Milleristä ei enää kuulunut mitään. Kolme päivää myöhemmin, Walters saa puhelun Chuck Donelanilta, Blonskyn ehdonalaisvalvojalta, joka kertoo Kuvotukseksi muuttumisen estävän inhibiittorin antaneen vikahälytyksen, ja pyytää Waltersia mukaansa Blonskyn omistamaan Summer Twilights -meditaatioretriittiin tutkimaan asiaa. Kaksi muuta superihmistä, Ihmishärkä ja El Águila, tuhoavat vahingossa Waltersin auton, jolloin hän joutuu jäämään retriittiin odottamaan hinausautoa. Retriitissä ei ole verkkoa eikä kenttää kännykän käyttämiseksi, vaikka Walters kovasti toivoisi yhteydenottoa Milleriltä. Hän osallistuu lopulta istuntoon yhdessä Blonskyn, Ihmishärän, El Águilan, Piikkisian, Saraseenin, sekä Romutusryhmän jäsenen, Romuttajan, kanssa. Blonsky ja muut kehottavat Waltersia poistamaan Joshin numeron ja pääsemään yli hänestä. Miller olikin oikeasti ”HulkKingin” kätyri, ja kolme päivää sitten Waltersin kanssa vietetyn yön jälkeen ottanut tältä salaa verinäytteen ja hakkeroinut tämän kännykän. 
| 8 | Kurnun kuteet (engl. Ribbit and Rip It) | Kat Coiro | Cody Ziglar | 2022-10-66. lokakuuta 2022 |
Eugene Patilio, alias Sammakkomies, haastaa Jacobsonin oikeuteen, koska hänen tulenkestäväksi väitetty pukunsa oli syttynyt tuleen. Jacobson kiistää syytökset, ja hänen asianajajansa Matt Murdock saa selville, että Patilio oli ohjeitten vastaisesti käyttänyt rakettisaappaiden polttoaineena lentopetrolia. Pian tämän jälkeen Walters ja Murdock tutustuvat lähemmin toisiinsa. Patilio pyytää myöhemmin jälleen Waltersin apua, kertoen jonkun jahtaavan häntä. Jahtaaja on itse Murdock, joka toimii supersankarina nimeltä Daredevil ja paljastaa Waltersille Patilion pitävän Jacobsonia panttivankinaan. Yhdessä he pelastavat Jacobsonin ja saavat Patilion pidätetyksi. Ennen Murdockin paluuta New Yorkiin, Walters päätyy viettämään yön hänen kanssaan. Seuraavana iltana, kun Walters valitaan gaalassa Etelä-Kalifornian vuoden naisasaianajajaksi, Intelligencian naamiomiehet hakkeroivat gaalan ja yrittävät pilata Waltersin maineen esittämällä videon tämän ja Millerin yhteisestä yöstä. Raivostunut Walters tuhoaa gaalan näyttämön ja uhkailee yhtä naamiomiestä, jolloin DODC:n agentit kohottavat omat aseensa häntä kohti. 
| 9 | Kenen show tämä on? (engl. Whose Show is This?) | Kat Coiro | Jessica Gao | 2022-10-1313. lokakuuta 2022 |
Walters pääsee vapaaksi syytesopimuksella, joka vaatii häntä olemaan enää muuttumatta Hulktareksi, ja lisäksi GLK&H irtisanoo hänet. Nikki lähettää Pugin soluttautumaan Summer Twilightsissä pidettyyn Intelligencian privaattitapahtumaan, jossa paikalla olivat myös ”HulkKingiksi” paljastunut Phelps sekä Blonsky puhemotivaattorina ja Kuvotukseksi muuttuneena, mutta tietämättömänä Phelpsin aikeista. Walters saapuu paikalle kuultuaan tapahtumasta Romuttajalta. Phelps ruiskuttaa Waltersin verestä kehitettyä seerumia itseensä, ja muuttuu ”Hulk-Toddiksi”. Kun Banner ja Titania ilmestyvät yhtäkkiä myös paikalle, Walters poistuu sarjasta neljännen seinän kautta esittämään K.E.V.I.N.:ille, Marvel Cinematic Universen tarinakokonaisuudesta vastaavalle tekoälylle, omat toiveensa päätösjakson juonesta. Sarjan jatkuessa, Phelpsin voimat oli poistettu, ja poliisi oli pidättämässä sekä häntä että Blonskya. Waltersin juhliessa voittoa perheensä kanssa, hän esittelee Murdockin heille, ja Banner esittelee Sakaarista mukanaan tulleen poikansa, Skaarin. Lopuksi Walters saa tuomionsa kumottua sekä työnsä GLK&H:ssa takaisin. Valmistautuessaan Phelpsin oikeudenkäyntiin, hän lupaa edustaa oikeutta sekä asianajajana että supersankarina.  Lopputekstien välissä näytetyssä kohtauksessa Wong vapauttaa jälleen Blonskyn sellistään ja antaa hänelle turvapaikan Kamar-Tajista.